Beneset Vidal

Beneset Vidal (en francés Benoît Vidal) Pontgibaud, Puèi de Doma en Auvèrnhe, lo 15 de mai de 1877 – Sent Ors, lo 5 d'agost de 1951) foguèt un escrivan occitan auvernhat de la renaissença de la literatura d’òc de la primièra meitat del segle XX, promotor del Felibritge en Bassa Auvèrnha. Foguèt fondator, president e capiscòl de l’Escòla de Limanha, elegit majoral del Felibritge en 1925, membre de l’Escòla occitana, laurejat del concors de l’Acadèmia dels Jòcs Florals.

 Biografia 

Regent abans de devenir perceptor a Bilhom puèi a Lesós, fondèt en 1920 l’Escòla de Limanha e foguèt un membre actiu del consistòri del Felibritge durant l’entre-doas-guèrras. Clavaire de l’Acadèmia de las Sciéncias, Bèlas Letras e Arts de Clarmont-Ferrand, se faguèt conéisser per lo mitan sabent auvernhat per sas publicacions literàrias e filologicas dins las revistas ditas regionalistas, en particular L’Auvergne Littéraire et artistique.

A sa retirada, Beneset Vidal s’installèt definitivament a Clarmont-Ferrand abans de defuntar durant un sejorn dins son país natal.

 Òbras 

 Òbras publicadas 

 Flours de mountagno = Flors de montanha. Royan : Ed. de la France littéraire, [1921?].
 La serva = La serve. París ; Tolosa : Occitània, 1926.
 Un amor : jornau = Un amor : jornal, Orlhac : impr. Moderne, 1930.
 Libret de l'escolan auvernhat. Ed. de la Mantenença d'Auvèrnhe (Mantenensa d'Auvernha), [1936].

 Òbras ineditas 

 Gramatica auvernhata, s. d. [après 1943]. Manuscrit, 2 vol., 266 p. e 226 p. Coll. CIRDÒC, Archius e manuscrits, Fons Collègi d’Occitània.
 Lo vièlh Clarmont, 1942. Manuscrit, 1 vol. 77 p. Coll. CIRDÒC, Archius e manuscrits, Fons Collègi d’Occitània.
 Jan Combralha, 1927. Manuscrit, 1 vol., 205 p. Coll. CIRDÒC, Archius e manuscrits, Fons Collègi d’Occitània.

 Bibliografia 

 De la renaissance d’une langue occitane littéraire en Auvergne au début du XXe siècle, au travers des oeuvres de Benezet Vidal et Henri Gilbert, tèsi universitària, Universitat Pau Valèri - Montpelhièr III, 2020https://theses.hal.science/tel-03264341v1
 Huit siècles de littérature occitane en Auvergne et Velay, edicions EMCC, Lion, 2015 .

 Ligams extèrnes 
 Beneset Vidal sus Occitanica
 Colleccion CIRDÒC, Fons del Collègi d'Occitània, dorsièr Beneset Vidal (inventari en linha)
 ''L'òbra perduda de Benezet Vidal, dins Jornalet 

Vidal, Beneset
Categoria:Naissença en 1877
Categoria:Decès en 1951